Vzor č. 1
Rozhodnutie o zhabaní exemplára

ROZHODNUTIE O ZHABANÍ EXEMPLÁRA
podľa § 25 ods. 1 zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov

Okresný úrad ..., odbor starostlivosti o životné prostredie

Číslo:									V ....................., ...

R O Z H O D N U T I E

Okresný úrad ..., odbor starostlivosti o životné prostredie, ako orgán štátnej správy na úseku ochrany ohrozených druhov voľne žijúcich živočíchov a voľne rastúcich rastlín reguláciou obchodu s nimi podľa § 17 písm. d) zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov (ďalej len „zákon č. 15/2005 Z. z.”), vydáva v konaní uskutočnenom podľa zákona č. 71/1967 Zb. o správnom konaní v znení neskorších predpisov toto rozhodnutie:

Podľa § 25 ods. 1 písm. ... zákona č. 15/2005 Z. z.,

……………………………………………........ (ďalej len „účastník konania”)1

z h a b á v a   e x e m p l á r
…………………………………………………………………………………2

alt. I: ktorého pôvod účastník konania ako jeho držiteľ nepreukázal v súlade s ustanovením § 12 zákona č. 15/2005 Z. z., keď ... 3.
alt. II: s ktorým sa nakladalo v rozpore s nariadením ... 4 č. ... zo dňa ..., vydaným podľa 
§ 24 ods. 8 zákona č. 15/2005 Z. z., keď ... 3.
alt. IIIa): ktorý bol nadobudnutý v rozpore s ustanovením § ... zákona č. 15/2005 Z. z. (alebo v rozpore s čl. ... nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi v platnom znení).
alt. IIIb): s ktorým sa nakladalo v rozpore s ustanovením § ... zákona č. 15/2005 Z. z. alebo v rozpore s čl. ... nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi, keď ... 3.

Vlastníkom zhabaného exemplára sa dňom právoplatnosti tohto rozhodnutia stáva štát.

Odôvodnenie
................................................5

Poučenie:
I. 
Proti tomuto rozhodnutiu má účastník konania právo podať odvolanie. 6 
Odvolanie sa podáva písomne na Okresný úrad ..., odbor starostlivosti o životné prostredie. Odvolanie je potrebné podať v lehote 15 dní odo dňa doručenia písomného vyhotovenia rozhodnutia. Včas podané odvolanie má odkladný účinok. Ak toto rozhodnutie po vyčerpaní prípustných riadnych opravných prostriedkov nadobudne právoplatnosť, jeho zákonnosť môže byť preskúmaná súdom.
II. 
Podľa § 25 ods. 3 zákona č. 15/2005 Z. z. osoba, ktorej bol exemplár zhabaný, je povinná zhabaný exemplár vydať. Ak držiteľ, ktorému bol exemplár zhabaný odmietne vydať možno mu uložiť pokutu.

 Alternatíva I. (pre iný správny delikt)
od 1 500 eur do 33 000 eur podľa § 22 ods. 2 písm. i) zákona č. 15/2005 Z. z.

Alternatíva II.( pre priestupok)
od 66,38 eura do 9 958,17 eura podľa § 23 ods. 2 v spojení s § 22 ods. 2 písm. i) zákona č. 15/2005 Z. z.

Poznámky:
Na konanie o zhabaní podľa § 25 ods. 1 zákona č. 15/2005 Z. z. sa vzťahujú všeobecné predpisy o správnom konaní – zákon č. 71/1967 Zb.
1 Komu - presné označenie osoby, ktorej sa zhabáva exemplár – u fyzickej osoby meno, priezvisko dátum narodenia, adresa bydliska – u právnickej osoby alebo podnikateľa: obchodné meno, IČO, sídlo –  miesto podnikania podľa aktuálneho výpisu z obchodného alebo živnostenského registra, iného registra, zriaďovacej listiny a pod.
2 Uvedenie druhu (poddruhu), zaradenie do prílohy A, B, C, D nariadenia Rady č. 338/97, uvedenie či ide o živého exemplára (plaza, vtáka, cicavca...), označenie zhabaného exemplára napr. krúžkom alebo mikročipom, počtu, prípadne poradové číslo v druhovej karte exemplára živočícha.
3 Skutkový opis konania alebo nekonania, ktoré je dôvodom pre zhabanie exemplára
Pre rozhodnutie o zhabaní exemplárov je podstatné, či sú splnené podmienky uvedené v § 25 ods. 1 písm. a) – c) zákona č. 15/2005 Z. z.

Príklad alt. 1 (§ 25 ods. 1 písm. a)
„ktorého pôvod účastník konania ako držiteľ tohto exemplára nepreukázal v súlade s § 12 zákona č. 15/2005 Z. z., keď na požiadanie Okresného úradu ..., odbor starostlivosti o životné prostredie pri kontrole dňa ... nepreukázal pôvod tohto exemplára písomným dokladom podľa čl. 4, 8 a 9 nariadenia Rady (ES) č. 338/97 o ochrane druhov voľne žijúcich živočíchov 
a rastlín reguláciou obchodu s nimi v platnom znení podľa § 12 ods. 4 písm. a) zákona 
č. 15/2005 Z. z. ani preukazom o pôvode exemplára živočícha podľa § 12 ods. 4 písm. b) zákona č. 15/2005 Z. z.“.

Príklad alt. III a) (§ 25 ods. 1 písm. c)
„ktorý bol nadobudnutý v rozpore s čl. 8 ods. 1 nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nimi v platnom znení, keď účastník konania predmetný exemplár dňa ... kúpil od ... (meno/názov a adresa/sídlo osoby), pričom vykonal činnosť zakázanú v rozpore s čl. 8 ods. 1 nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nimi v platnom znení.

Príklad alt. III b) (§ 25 ods. 1 písm. c)
 „s ktorým sa nakladalo v rozpore s § 4 ods. 1 písm. a) zákona č. 15/2005 Z. z. v spojení s § 7 písm. a) vyhlášky č. 110/2005 Z. z., ktorou sa vykonávajú niektoré ustanovenia zákona 
o ochrane druhov voľne žijúcich živočíchov a voľne rastúcich rastlín reguláciou obchodu 
s nimi a o zmene a doplnení niektorých zákonov v znení neskorších predpisov (ďalej len „vyhláška č. 110/2005 Z. z.”), 
keď v čase kontroly dňa ... mal účastník konania v držbe, živý exemplár druhu Panthera tigris rod Pathera, zaradeného do prílohy A nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nim v platnom znení, pričom podľa § 4 ods. 1 písm. a) zákona č. 15/2005 Z. z., v spojení s § 7 vyhlášky č. 110/2005 Z. z. živý exemplár živočícha rodu Panthera uvedený v prílohe A nariadenia Rady ( ES) č. 338/97 je zakázané držať.
4 Označenie orgánu štátnej správy, ktorý vydal obmedzujúce nariadenie podľa § 24 ods. zákona č. 15/2005 Z. z.
5 V odôvodnení sa uvedie, čo bolo podkladom pre rozhodnutie o zhabaní exemplára, čím sú tieto skutočnosti preukázané a ako boli hodnotené dôkazy; tiež sa uvedie, či predchádzalo zaistenie exemplára podľa § 24.
6 Nemožno uviesť, ak sa účastník konania odvolania písomne alebo ústne do zápisnice vzdal.
Právoplatné rozhodnutie o zhabaní exemplára je potrebné doručiť na vedomie ministerstvu 
(§ 25 ods. 3 zákona č. 15/2005 Z. z.). 

Vzor č. 2
Žiadosť o súčinnosť

Vec
Žiadosť o súčinnosť za účelom zabezpečenia premiestnenia živého exemplára do záchytného strediska
Rozhodnutím o zhabaní exemplára č. ... zo dňa ... bol zhabaný živý exemplár (uviesť počet, druh exemplára), (osoba ktorej bol/i exemplár/e zhabaný/é). Predmetné rozhodnutie o zhabaní exemplára nadobudlo právoplatnosť dňa ...
Za účelom zabezpečenia umiestnenia zhabaného živého exemplára (uviesť počet, druh exemplára) do záchytného strediska v zmysle ustanovenia § 25 ods. 3 zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov si Vás dovoľujeme požiadať o súčinnosť spočívajúcu v odchyte predmetného zhabaného živého exemplára (uviesť počet, druh exemplára) a jeho následného prevozu do záchytného strediska v Národnej zoologickej záhrade Bojnice.
Za účelom realizácie vyššie uvedených úkonov je potrebné z Vašej strany zabezpečiť vhodné prepravné zariadenie, motorové vozidlo určené na prepravu živých živočíchov, prítomnosť veterinárneho lekára, pre potrebu vykonania prípadnej imobilizácie živého živočícha, zhodnotenie zdravotného stavu a iné veterinárne úkony a potrebný počet osôb spôsobilých na odchyt, manipuláciu a prevoz živého živočícha.
Z dôvodu, že bude potrebná aj prítomnosť osoby, ktorej bol rozhodnutím č. ... exemplár zhabaný, si Vás dovoľujeme požiadať o stanovenie termínu (resp. viacerých termínov), ktoré by prichádzali do úvahy, s cieľom realizácie odchytu a prevozu predmetného exemplára a jeho umiestnenia do záchytného strediska v Národnej zoologickej záhrade Bojnice.
Za účelom bližšej koordinácie predmetného úkonu kontaktujte priamo: meno ..., tel. č. ..., 
e-mail ...

Príloha: Rozhodnutie o zhabaní exemplára č. ... zo dňa ... s vyznačenou právoplatnosťou.
Na vedomie: MŽP SR

Vzor č. 3
Oznámenie o stanovení termínu vydania zhabaného exemplára

Okresný úrad ..., odbor starostlivosti o životné prostredie ako príslušný orgán podľa 
§ 5 zákona č. 525/2003 Z. z. o štátnej správe starostlivosti o životné prostredie a o zmene 
a doplnení niektorých zákonov v znení neskorších predpisov, v súlade s ustanovením 
§ 14 písm. c), § 17 písm. d) a § 25 ods. 3 zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších prepisov (ďalej len „zákon č. 15/2005 Z. z.”)

O Z N A M U J E
že, rozhodnutie Okresného úradu ..., odboru starostlivosti o životné prostredie č. ... zo dňa ..., ktorým bol/i ... (osoba ktorej boli zhabané exempláre) zhabaný/é ..., nadobudlo právoplatnosť dňa .... Podľa § 25 ods. 2 zákona č. 15/2005 Z. z., vlastníkom zhabaného exemplára sa stáva dňom právoplatnosti rozhodnutia o zhabaní štát.
Za účelom umiestnenia zhabaného exemplára do záchytného strediska v zmysle § 25 ods. 3 zákona č. 15/2005 Z. z. Vám oznamujeme, že premiestnenie zhabaného exemplára do záchytného strediska sa vykoná dňa ... v čase od ... hod. na adrese ...
Ak v stanovenom termíne nemôžete zo zvlášť závažných dôvodov umožniť vydanie zhabaného exemplára, žiadame túto skutočnosť oznámiť najneskôr do 3 dní od doručenia tohto oznámenia s predložením písomnosti potvrdzujúcich tieto skutočnosti.
Poučenie:
Podľa ustanovenia § 25 ods. 3 zákona č. 15/2005 Z. z. osoba, ktorej bol exemplár zhabaný, je povinná zhabaný exemplár vydať. Odmietnutie vydania zhabaného exemplára *je iným správnym deliktom podľa § 22 ods. 2 písm. i) zákona č. 15/2005 Z. z., za ktorý môže okresný úrad alebo inšpekcia uložiť pokutu od 1 500 eur do 
33 000 eur.
*je priestupkom podľa § 23 ods. 2 v spojení s § 22 ods. 2 písm. i) zákona č. 15/2005 Z. z., za ktorý môže okresný úrad alebo inšpekcia uložiť pokutu od 66,38 eura do 9 958,17 eura.

Vzor č. 4
Potvrdenie o vydaní zhabaného exemplára

Okresný úrad ..., odbor starostlivosti o životné prostredie ako príslušný orgán podľa 
§ 5 zákona č. 525/2003 Z. z. o štátnej správe starostlivosti o životné prostredie a o zmene 
a doplnení niektorých zákonov v znení neskorších predpisov, v súlade s ustanovením 
§ 14 písm. c), § 17 písm. d) a § 25 ods. 3 zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších prepisov (ďalej len „zákon č. 15/2005 Z. z.”)

P O T V R D Z U J E
že ... (osoba ktorej bol/i zhabaný/é exemplár/e) dňa ... (miesto vydania) ... o ... hod.
vydal(a)
... (počet a druh exemplárov, č. označenia krúžkom alebo mikročipom) Národnej zoologickej záhrade Bojnice, ako správcovi zhabaných exemplárov, za účelom ich umiestnenia 
do záchytného strediska Národnej zoologickej záhrady Bojnice podľa § 25 ods. 3 zákona 
č. 15/2005 Z. z, za prítomnosti Okresného úradu ..., odboru starostlivosti o životné prostredie.
Predmetný exemplár bol podľa § 25 ods. 1 zákona č. 15/2005 Z. z. zhabaný rozhodnutím 
o zhabaní Okresného úradu ..., odboru starostlivosti o životné prostredie č. ... zo dňa ..., ktoré nadobudlo právoplatnosť dňa ...
Podľa § 25 ods. 2 zákona č. 15/2005 Z. z., vlastníkom zhabaného exemplára sa stáva dňom právoplatnosti rozhodnutia o zhabaní štát.

Meno a podpis osoby, ktorej bol zhabaný exemplár a ktorá vydala exemplár ...

Mená a podpisy osôb za Okresný úrad ..., odbor starostlivosti o životné prostredie ...

Mená a podpisy osôb za NZOO Bojnice ...